《南旺挑河行》
明代·谢肇淛

堤遥遥，河弥弥，分水祠前卒如蚁。
鹑衣短发行且僵，尽是六郡良家子。
浅水没足泥没骭，五更疾作至夜半。
夜半西风天雨霜，十人八九趾欲断。
黄绶长官虬赤须，北人骄马南肩舆。
伍伯先后恣诃挞，日昃喘汗归籧篨。
伍伯诃犹可，里胥怒杀我。
无钱水中居，有钱立道左。
天寒日短动欲夕，倾筐百反不盈尺。
草傍湿草炊无烟，水面浮冰割人膝。
都水使者日行堤，新土堆与旧岸齐。
可怜今日岸上土，雨中仍作河中泥。
君不见会通河畔千株柳，年年折尽官夫手。
金钱散罢夫未归，催筑南河黑风口。

作者简介：谢肇淛（zhè）（1567年9月2日—1624年12月3日），字在杭，福建长乐人，生于钱塘（今浙江杭州），号武林、小草斋主人，晚号山水劳人，明代博物学家、诗人。天启元年（1621年）任广西按察使，官至广西右布政使。入仕后，历游川、陕、两湖、两广、江、浙各地名山大川，所至皆有吟咏，雄迈苍凉，写实抒情，博学能诗文，其诗清朗圆润，为当时闽派作家代表。曾与徐火勃重刻淳熙《三山志》，所著《五杂俎》为明代一部有影响的博物学著作，《太姥山志》亦为其所撰。